title: "K\u00f6\u00f6l"
text: "K\u00f6\u00f6l (faan ualgermaans kula) as en suart of br\u00fcn sedimentstian. H\u00f6r gr\u00fcnjlaag san ufst\u00fcrwen plaanten. Muar \u00fcs 70% faan k\u00f6\u00f6l as k\u00f6\u00f6lstoof. Gans rian k\u00f6\u00f6l, diar tu 100% k\u00f6\u00f6lstoof h\u00e4\u00e4lt, as graphit.\n\nK\u00f6\u00f6l komt \u00fc\u00fcb arke kontinent f\u00f6\u00f6r. Hat komt miast faan a eerdtidj\u00e4\u00e4lern Terti\u00e4r (-> br\u00fcnk\u00f6\u00f6l) an Karboon (-> stiank\u00f6\u00f6l). \n\nK\u00f6\u00f6l woort br\u00fckt \u00fcs energii tu ferbraanen. Det waremk woort uun a h\u00fcshual nadagt of uk uun grat uunlaagen, am elektrisk struum tu maagin.\n\nWurden \nWan plaanten ufsterew, do ferr\u00f6\u00f6de jo normoolerwiis. Wan diar oober ei nooch s\u00fcrstoof bikomt, auer jo plaanten iinuun moder faal, do ferr\u00f6\u00f6de jo ei, jo wurd tu t\u00fcrew. N\u00fc sticht a siapeegel, an auer detdiar laag t\u00fcrew komt en laag faan sun an \u00f6\u00f6der sedimenten. Jo trak \u00fc\u00fcb di t\u00fcrew an sodenang trak jo uk di focht diar \u00fctjmad, so woort t\u00fcrew tu br\u00fcnk\u00f6\u00f6l. Wan diar n\u00fc muar an muar sedimenten jo ufloogre, woort di druk leewen grater, an br\u00fcnk\u00f6\u00f6l woort tu stiank\u00f6\u00f6l. Diaram as stiank\u00f6\u00f6l uk f\u00f6l widjer oner tu finjen \u00fcs br\u00fcnk\u00f6\u00f6l.\n\nUfbau \nBr\u00fcnk\u00f6\u00f6l leit ei jip oner a eerd, diaram woort iarst det eerd ufr\u00fcmet, an do det br\u00fcnk\u00f6\u00f6l m\u00e4 gewaltag bagern ufb\u00fcrgen. Steedenwiis skel diarf\u00f6r saarpen an sogoor st\u00e4\u00e4den ferswinj.\n\nStiank\u00f6\u00f6l leit aalwat jiper oner a eerd. Am diar bitukemen, skal iarst en jip hool iinuun a eerd grobet wurd, an faan detdiar hool wurd gunger iinuun det stiank\u00f6\u00f6l b\u00f6\u00f6ret. Det as en gefeerelk onernemen, an at komt leewen weder f\u00f6\u00f6r, dat jo h\u00f6\u00f6l tuupbreeg, an a lidj, diar diar oner werke, amkem.\n\nBilen\n\nLuke uk diar \n\n Mineralienatlas: Kohle Geologii faan k\u00f6\u00f6l (sjiisk)\n\nGeologii\nEnergii"